בת הים הקטנה (אנימה)

בת הים הקטנה (באנגלית: Sabana's Adventures of the Little Mermaid, ביפנית: 人魚姫 マリーナの冒険) היא סדרת אנימה יפנית בת 26 פרקים שהופקה לטלוויזיה בשנת 1991 בהשראת הספר בת הים הקטנה מאת הנס כריסטיאן אנדרסן. הסדרה שודרה בטלוויזיה החינוכית ב-1992 ובשנת 2000 בערוץ ג'טיקס.

עלילת הסדרה
מרינה, בת ים בודדה, מאסה בחיים התת-מימיים. לאחר ערב גורלי שבו עולה מרינה אל פני הים, היא רואה ספינה שבה מלחים חוגגים, וביניהם הנסיך אלווין. בעוד שמרינה מוקסמת ממראה עיניה, באותו יום עוברת סערה קשה והספינה טובעת.

מרינה, העדה למתרחש, נחלצת לעזרת המלחים. כל המלחים הצליחו להאחז בדבר מה במים, למעט אלווין הנסיך שטובע. מרינה לא משתהה ונחלצת לעזרתו במהרה.

מרינה עוברת מסכת ייסורים, הכוללת מעקב יומי אחר הנסיך, תוך ויתור על קולה הענוג, עד אשר מגיעה הישועה. לבסוף, אלווין מגלה מי הצילה את חייו והאהבה בין השניים פורחת. אבל, כפי שמגלים כבר ממילות השיר, מרינה בת ים ואילו אהובה הנסיך בן אנוש. אנסֶלְם הקוסם שעה לעזרת הזוג הנאהב ורקח שיקוי זמני שמאפשר לנסיך לנשום מתחת למים בזמן קצוב, ואשר מעניק לבת הים זוג רגליים (אך בהירטבה, זנבה מחליף את זוג הרגליים במהרה).

באחד הביקורים של אלווין מתחת לים, הקסה וצבא הכרישים שלה בראשות ראש פטיש דדלוק, שודדים ספינת מלחים, כדי לשדוד את אוצרתיה ובעוד מרינה וחברתה סוסת הים מימי מצילות את הספינה. הקסה מוצאת בין אוצרותיה את לוחית הזהב.

אנסלם מספר להם כי ניתן לשים קץ לסבלם וכי יש דבר היכול להעניק לשניים את האושר לו פיללו. מרינה תוכל להפוך לבת אנוש אם יחברו את 2 חלקי לוחית הזהב אשר נשברה בעת התקרית בין המלחים להקסה. אם תורכב הלוחית, יוכל אנסלם להקריא את הלחש הכתוב עליה ומרינה תהפוך לבת אנוש לנצח. לרוע מזלם, החלק המשלים של לוחית הזהב נמצא אצל לא אחרת מהקסה, מכשפת הים המרשעת.

למעשה, הקסה מעוניינת בלוחיות מאותה הסיבה - לפני שנים רבות היא הייתה בת אנוש, ולא סתם בת אנוש - אלא קוסמת ואהובתו של אנסלם. אך מאחר שהקסה התחילה להשתמש ביכולותיה למטרות רעות, אנסלם נאלץ להילחם בה, עד אשר גבר עליה בקרב. לאחר הניצחון שנחל, דן אנסלם את הקסה לחיות כחצי צלופח-חצי אשה, מתחת לפני הים ולחיות בכיעור נורא (בניגוד גמור להיותה בת אנוש יפהפייה).

הסדרה עוקבת אחר נסיונותיו של הזוג להשיג את החצי השני של לוחית הזהב. המשימה מסתברת כקשה משחשבו בשל מזימותיה של הקסה וניסיונותיה החוזרים-ונשנים להפרידם ולהשיג את זוג הלוחיות עבורה. לעזרתם נחלצים אנסלם, טיבי הבונה שלו, מימי סוסת הים של מרינה (שעוזרת להם בעזרת הצרחות צורמות האוזן שלה) ורנדי חברו הטוב של הנסיך.

הדמויות הראשיות 
 מרינה (לימור שפירא) – הגיבורה הראשית של הסדרה. בתולת ים. לאחר שהצילה את חייו של הנסיך אלווין היא התאהבה בו והחלה לרצות להפוך לבת אדם על מנת שתוכל להיות עם אלווין.
 אלווין (דורון אורן) – הנסיך והחבר של מרינה.
 אנסלם (דב רייזר) – מכשף זקן וטוב לב שעוזר למרינה ולאלווין, בפרק "היזהרו במשאלות" סיפר שהקסה והוא היו צעירים היא בגדה בו לקחה את קמע העוצמה שלו, כעונש הוא גזל את יופייה וכוחה ושלח אותה לים.
 טיבי (רותי הולצמן) – בונה המחמד של אנסל, שבדומה להקסה, גם הוא מטיל עליו משימות ומזכה אותו בצדפות אחריהן.
 מימי (שרית סרי) – סוסונת הים של מרינה. בעלת צרחה חזקה שמבלבלת את התוקף אותה. יכולה לעוף גם ביבשה. 
 בובו (שמעון כהן) - דג שהוא חבר של מרינה ומימי ומומחה בריגול ומרבה לרגל אחרי המכשפה הקסה.
 רנדי (גיורא קנת) – חברו הטוב של אלווין.

הרעים 
 הקסה (שושיק שני) – מכשפת הים. יריבה העיקרית של מרינה.
 דדלוק (גיל זמק) – כריש פטיש לא מבריק במיוחד, לפעמים מבטא טוב לב והגינות הסייד-קיק של הקסה אשר נוהגת לנסות עליו את שיקוייה ושולחת אותו לבצע את משימותיה. משנה אותו לעיתים לבן אנוש, אם כי בעל עיניים גדולות לעיתים. 
 מנטה - משמש כלי תחבורה של הקסה וגם מרגל בשבילה.
 תמנון ענק - תמנון שלוקח שבויים עבור המכשפה הקסה.
 לות'ר (שמעון כהן) - נסיך ממלכת ברקסטון (הממלכה האויבת של גנדור). עשה מספר עסקאות עם אקסה.
 צבאה של אקסה - צבא המורכב מכרישים, ברקודות וצלופחים.

דמויות משנה
 ססילי (ליליאן ברטו) - נערת חצר שאלווין חשב תחילה שהיא זו שהצילה אותו מטביעה, עד שלבסוף גילה שזו מרינה. משמשת לעיתים כיריבה הרומנטית של מרינה.
 צ'ארלס (דב רייזר) - שליטה של ממלכת גנדור. אביו של אלווין. 
 קטרין (חוה אורטמן) - אשתו של צ'ארלס. מלכת גנדור. אמו של אלווין.היא בעד שאלווין יתחתן עם ססילי. 
 ברנבי (יובל סגל) - דודנה של מרינה. ממציאן.
 קורל (ליליאן ברטו) - אחותה הגדולה של מרינה. נהפכה לתינוקת באחד הפרקים, בעקבות כישוף של הקסה.
 אורקוס - ליוויתן שעזר למרינה מספר פעמים.
 פליפ - דג הכלב של מרינה.
 סרינה - סבתה של מרינה. 
 מלך הים (עפרון אטקין) - אביהן של מרינה וקורל.

קישורים חיצוניים 

בת הים הקטנה
סדרות אנימה
סדרות אנימה משנות ה-1990
הטלוויזיה החינוכית הישראלית - תוכניות רכש
פוקס קידס: תוכניות וסדרות
ג'טיקס: תוכניות וסדרות